CELEX: C2006/131/18
Language: sk
Date: 2006-06-03 00:00:00
Title: Vec C-177/04: Rozsudok Súdneho dvora (veľká komora) zo  14. marca 2006  – Komisia Európskych spoločenstiev/Francúzska republika (Nesplnenie povinnosti členským štátom — Smernica 85/374/EHS — Zodpovednosť za chybné výrobky — Rozsudok Súdneho dvora o určení nesplnenia povinnosti — Nevykonanie — Článok 228 ES — Peňažné sankcie — Čiastočné vykonanie rozsudku v priebehu konania)

3.6.2006   
            
            
               SK
            
            
               Úradný vestník Európskej únie
            
            
               C 131/10
            
         Rozsudok Súdneho dvora (veľká komora) zo 14. marca 2006 – Komisia Európskych spoločenstiev/Francúzska republika
   (Vec C-177/04) (1)
   
   (Nesplnenie povinnosti členským štátom - Smernica 85/374/EHS - Zodpovednosť za chybné výrobky - Rozsudok Súdneho dvora o určení nesplnenia povinnosti - Nevykonanie - Článok 228 ES - Peňažné sankcie - Čiastočné vykonanie rozsudku v priebehu konania)
   (2006/C 131/18)
   Jazyk konania: francúzština
   Účastníci konania
   
      Žalobkyňa: Komisia Európskych spoločenstiev (v zastúpení: G. Valero Jordana a B. Stromsky, splnomocnení zástupcovia)
   
      Žalovaná: Francúzska republika (v zastúpení: G. de Bergues a R. Loosli, splnomocnení zástupcovia)
   Predmet veci
   Nesplnenie povinnosti členským štátom – Nevykonanie rozsudku Súdneho dvora z 25. apríla 2002 vo veci C-52/00, ktorý sa týkal nesprávneho prebratia smernice Rady 85/374/EHS z 25. júla 1985 o aproximácii zákonov, iných právnych predpisov a správnych opatrení členských štátov o zodpovednosti za chybné výrobky (Ú. v. ES L 210, s. 29; Mim. vyd. 15/001, s. 257) – Nezmenenie ustanovení francúzskeho občianskeho zákonníka – Návrh na stanovenie pokuty
   Výrok rozsudku
   
               1.
            
            
               Francúzska republika tým, že naďalej považovala dodávateľa chybného výrobku za osobu rovnako zodpovednú ako výrobca v prípade, že výrobcu nemožno zistiť, hoci dodávateľ oznámil poškodenému v primeranej lehote totožnosť osoby, ktorá mu výrobok dodala, neprijala opatrenia potrebné na zabezpečenie vykonania rozsudku z 25. apríla 2002, Komisia/Francúzsko (C-52/00), v plnom rozsahu, pokiaľ ide o prebratie článku 3 ods. 3 smernice Rady 85/374/EHS o aproximácii zákonov, iných právnych predpisov a správnych opatrení členských štátov o zodpovednosti za chybné výrobky, a nesplnila si preto povinnosti, ktoré jej vyplývajú z článku 228 ES.
            
         
               2.
            
            
               Francúzska republika je povinná zaplatiť penále vo výške 31 650 EUR Komisii na účet „Vlastné zdroje Európskeho spoločenstva“ za každý deň omeškania s vykonaním opatrení potrebných na zabezpečenie vykonania už citovaného rozsudku z 25. apríla 2002, Komisia/Francúzsko, v plnom rozsahu, a to od vyhlásenia tohto rozsudku až do vykonania uvedeného rozsudku z 25. apríla 2002.
            
         
               3.
            
            
               Francúzska republika je povinná nahradiť trovy konania.
            
         
      (1)  Ú. v. EÚ C 118, 30.4.2004.